Իր խօսքը եզրափակելով ան ըսաւ, որ միասնական աշխատանքը եւ պետականութեան շուրջ համախմբուիլը առաջնային առաջադրանք է հայաստանակեդրոն, պետականամէտ սփիւռքի մը ձեւաւորման, միասնական աշխատանքի ծաւալման, որ միայն չ՛ընդգրկեր ցեղասպանութեան ճանաչումն ու հատուցման խնդիրներու հետապնդումը: «Հայաստանի Հանրապետութեան հզօրացումը, Արցախի միջազգային ճանաչումը, հայոց բանակին օգտակար դառնալը, ջաւախքահայութեան իրաւունքներու պաշտպանութեան հրամայականը, եւ տակաւին` միջինարեւելեան գաղութներու ճգնաժամերը` Իրաք, Սուրիա եւ վաղը գուցէ նաեւ այլ երկիրներ, հասնելու համար արեւմտահայերէնի պահպանման ու զարգացման խնդիրներ եւ բազում առաջնահերթութիւններ` օրակարգային նիւթեր են, որոնց շուրջ կայ, գոյութիւն ունի ընդհանուր միացեալ մօտեցում, մտահոգութիւն եւ միասին աշխատելու անհրաժեշտութիւն», հաստատեց Շահան Գանտահարեան` աւելցնելով, որ առանձին, հատուածական աշխատանքներով կարելի չէ միեւնոյն արդիւնքներուն հասնիլ, ինչպէս` միասնական ճիգերով: